Spēlmaņu nakts 2001/2002

Spēlmaņu nakts 2001/2002 teātra sezonas noslēguma ceremonija norisinās  VEF Kultūras pilī.
Režisore un scenārija autore - Inta Gorodecka, ceremoniju vadītāji bija vairāki pāri: Oļģerts Kroders un Uldis Vazdiks, Mirdza Martinsone un Jakovs Rafaļsons, Agnese Zeltiņa un Guntis Gailītis, Lāsma Kugrēna un Valts Pūce, Dita Kalniņa un Vilis Daudziņš.

Žūrija 

 Jānis Siliņš (žūrijas priekšsēdētājs)
 Lilija Dzene
 Anda Burtniece
 Edīte Tišheizere
 Valda Čakare
 Guna Zeltiņa
 Undīne Adamaite
 Silvija Radzobe
 Henrieta Švāne
 Normunds Naumanis
 Inta Gorodecka
 Ilze Kļaviņa (Kultūras ministrijas pārstāve)

2002. gada rudenī žūrijas komisijai pievienojās vēl pieci savas jomas eksperti Ingrīda Burāne un Aldis Kļaviņš (vizuālā māksla), Inese Lūsiņa un Imants Zemzaris (mūzika) un Baiba Beinaroviča (balets)

Nominācijas

Labākā dramatiskā teātra izrāde 
  "Revidents" – Jaunais Rīgas teātris, režisors Alvis Hermanis 
 "Tumšie brieži" – Valmieras Drāmas teātris, režisore Māra Ķimele
 "Pazudušais dēls" – Valmieras Drāmas teātris, režisore Māra Ķimele
 "Tumšie brieži" – Jaunais Rīgas Teātris, režisors Viesturs Kairišs

Labākais latviešu literatūras iestudējums 
  Ingas Ābeles "Tumšie brieži" – Valmieras Drāmas teātris, režisore Māra Ķimele 
Paula Putniņa "Labā tīrības sajūta" – Dailes teātris, režisors Dž. Dž. Džilindžers
 Rūdolfa Blaumaņa "Pazudušais dēls" – Valmieras Drāmas teātris, režisore Māra Ķimele
 Ingas Ābeles "Tumšie brieži" – Jaunais Rīgas teātris, režisors Viesturs Kairišs
 "JRT aktieri stāsta Kārļa Skalbes pasakas" – Jaunais Rīgas teātris, režisors Alvis Hermanis

Labākā izrāde bērniem un pusaudžiem 
  "Pepija" – Latvijas Nacionālais teātris, režisors Jānis Kaijaks 
 "Pintiķu ciems" – Valsts Leļļu teātris, režisore Vija Blūzma
 "Ķēniņa Mikabikas raibie svārki" – Dailes teātris, režisors Kārlis Auškāps

Labākā muzikālā izrāde dramatiskajā teātrī 
  Jura Kulakova "Mazais princis" – Liepājas teātris, režisors Juris Rijnieks 
 Raimonda Paula "Dāmu paradīze" – Liepājas teātris, režisors Valdis Lūriņš
 Arņa Medņa "Pepija"  – Latvijas Nacionālais teātris, režisors Jānis Kaijaks

Labākais režisors 
  Māra Ķimele – "Pazudušais dēls" un "Tumšie brieži" (Valmieras Drāmas teātris) 
 Felikss Deičs – "Potivāra nams" (Valmieras Drāmas teātris)
 Viesturs Kairišs – "Tumšie brieži" (Jaunais Rīgas teātris)
 Dž.Dž.Džilindžers – "Labā tīrības sajūta" (Dailes teātris)
 Alvis Hermanis – "Revidents" (Jaunais Rīgas teātris)

Labākā aktrise 
  Dace Eversa – Arkadina iestudējumā "Kaija", Nadīna iestudējumā "Tumšie brieži" un Almas māte iestudējumā "Vasara un dūmi" (Valmieras Drāmas teātris) 
 Inese Kučinska – Denīze iestudējumā "Dāmu paradīze" un Lapsa iestudējumā "Mazais princis" (Liepājas teātris)
 Guna Zariņa – Anna Andrejevna iestudējumā "Revidents" (Jaunais Rīgas teātris)
 Ināra Slucka – Rūta iestudējumā "Viņš taču ir muļķis" un Ēva iestudējumā "Un rīt būs atkal jauna diena" (Latvijas Nacionālais teātris)
 Ieva Puķe – Ņina Zarečnaja iestudējumā "Kaija" (Valmieras Drāmas teātris)

Labākais aktieris 
  Aigars Vilims – Roplainis iestudējumā "Pazudušais dēls" un Alfs iestudējumā "Tumšie brieži" (Valmieras Drāmas teātris) 
 Uldis Dumpis – Lennarts iestudējumā "Un rīt būs atkal jauna diena" un Aigars iestudējumā "Viņš taču ir muļķis" (Latvijas Nacionālais teātris)
 Gundars Āboliņš – Pilsētas priekšnieks iestudējumā "Revidents" (Jaunais Rīgas teātris)
 Ivars Stonins – Finks iestudējumā "Sfinksa" (Latvijas Nacionālais teātris)
 Ivars Brakovskis – Matīss Rogrota iestudējumā "Potivāra nams" un Kārklēns iestudējumā "Zagļi" (Valmieras Drāmas teātris)

Labākā aktrise otrā plāna lomā 
  Inese Ramute – Anniņa iestudējumā "Tumšie brieži" un Roplainiete iestudējumā Pazudušais dēls" (Valmieras Drāmas teātris) 
 Skaidrīte Putniņa – Savka iestudējumā "Ministrienes kundze" un Antoņida Vasiļjevna Taraseviča iestudējumā "Spēlmanis" (Valmieras Drāmas teātris)
 Sigita Jevgļevska – Nataša iestudējumā "Trīs māsas" un Anriete Deforža iestudējumā "Dāmu paradīze" (Liepājas teātris)
 Akvelīna Līvmane – Tuņķe iestudējumā "Labā tīrības sajūta" (Dailes teātris)
 Elita Jundze – Misis Vilhelmīne iestudējumā "Dīvainā misis Sevidža" (Latvijas Nacionālais teātris)

Labākais aktieris otrā plāna lomā 
  Artūrs Skrastiņš – Narciss Trembinskis iestudējumā "Liekēdis" (Dailes teātris) 
 Pēteris Šogolovs – Garais Īsais iestudējumā "Velniņi" (Valsts Leļļu teātris)
 Māris Liniņš – loma uzvedumā "JRT aktieri stāsta Kārļa Skalbes pasakas" un Luls Lukičs Hlopovs iestudējumā "Revidents" (Jaunais Rīgas teātris)
 Juris Frinbergs – Janelis iestudējumā "Cenzūra" (Dailes teātris)
 Uldis Anže – Joske iestudējumā "Skroderdienas Silmačos" (Latvijas Nacionālais teātris)

Labākais jaunais skatuves mākslinieks 
  Dita Lūriņa – Anna iestudējumā "Sfinksa" (Latvijas Nacionālais teātris) 
  Egils Melbārdis – J.Cilvēks iestudējumā "Čigāns sapnī" (Daugavpils teātris) un Džefs iestudējumā "Dīvainā misis Sevidža" (Latvijas Nacionālais teātris) 
 Karīna Tatarinova – Pepija iestudējumā "Pepija" (Latvijas Nacionālais teātris)
 Raimonds Martinovs – Petručo baletā "Spītnieces savaldīšana" (Latvijas Nacionālā opera)
 Ainārs Ančevskis – Tomijs iestudējumā "Pepija", Kalle iestudējumā "Un rīt būs atkal jauna diena" un Kārlēns iestudējumā "Skroderdienas Silmačos" (Latvijas Nacionālais teātris)
 Ieva Pļavniece – Torensa iestudējumā "Orfejs nokāpj pazemē" (Dailes teātris)
 Aija Dzērve – Jūlija iestudējumā "Mežainis" un Ieva iestudējumā "Tobāgo!" (Dailes teātris)

Spilgtākā debija teātrī 
 Indra Roga – debija režijā: "Amoks" (Nacionālais teātris) 
Kristīne Nevarauska – Alma iestudējumā "Vasara un dūmi" (Valmieras Drāmas teātris)
 Ņikita Tarāsovs – Epšteins iestudējumā "Biloksi blūzs" (Krievu drāmas teātris)
 Kaspars Zvīgulis – Krustiņš iestudējumā "Pazudušais dēls" (Valmieras Drāmas teātris)
 Elza Leimane – Katarina baletā "Spītnieces savaldīšana" (Latvijas Nacionālā opera)

Labākais scenogrāfs 
  Gints Gabrāns – "Mazais princis", Liepājas teātris 
 Mārtiņš Vilkārsis – "Teātris", Latvijas Nacionālais teātris
 Alvis Hermanis – "Revidents", Jaunais Rīgas teātris
 Aigars Ozoliņš – "Alise", Latvijas Nacionālā opera

Labākais kostīmu mākslinieks 
  Kristīne Jurjāne – "Revidents" (Jaunais Rīgas teātris) 
 Večella Varslavāne – "Gulbju ezers" (Latvijas Nacionālā opera) un "Liekēdis" (Dailes teātris)

Labākais mūzikas autors dramatiskajā teātrī 
  Uldis Marhilēvičs – "Tobāgo!" (Dailes teātris) 
 Juris Kulakovs – "Mazais princis" (Liepājas teātris) un “Čigāns sapnī” (Daugavpils teātris)
 Arnis Mednis – "Pepija" (Latvijas Nacionālais teātris)
 Arturs Maskats – "Tumšie brieži" (Jaunais Rīgas teātris)

Labākais operas mākslā 
  Kristīne Gailīte – Oskars operā "Masku balle" (Latvijas Nacionālā opera) 
 Jūlija Gurviča – Odeta-Odīlija baletā "Gulbju ezers" (Latvijas Nacionālā opera)
 Aleksejs Avečkins – Zigfrīds baletā "Gulbju ezers" (Latvijas Nacionālā opera)
 Antra Bigača – Dorabella operā "Cossi fan tutte" (Latvijas Nacionālā opera)

Žūrijas balva 
Lugas "Tumšie brieži" autorei – dramaturģei Ingai Ābelei

Mūža ieguldījums 
  Mildai Klētniecei 

2002. gads Latvijā
2002